Last Exit Suorama: Kuka vastaa koulujen somemarkkinoinnista?
Juokse. Kirjoita. Lue.
Olen joutunut somemarkkinointikeskusteluun kevään aikana vaikka missä. Jos avaan radion työmatkalla, siellä puhutaan aiheesta. Jos odotan poikaani uimahallin pukuhuoneessa, vieruskaveri avautuu somemarkkinointikokemuksistaan. Jos menen ystäväni kanssa wingseille, hän aloittaa asiasta heti. Miksi minulle?
Viime viikolla asia selvisi. Sain tehtäväkseni suorittaa somemarkkinointi-iskun opiskelijaryhmän kanssa. Kunnianhimoinen tehtävämme on nostaa koulutusohjelman somenäkyvyyttä ja rankingia Google-hauissa. Niinpä olemme sitten avanneet koulutusohjelman nimissä tilejä sosiaalisen median palveluihin ja suunnitelleet blogia. Vauhti on kova, mutta millä eväillä ja minkälaisella mandaatilla tälläisiä operaatioita suoritamme?
Kokemusta meillä ei ole. Intoa sitäkin enemmän - ja tarjolla on kokeneiden alan ihmisen ohjeita asiaan. Brändää itsesi vartissa -tyyliset vaihe vaiheelta ohjaavat someniksit tuntuvat helpoilta toteuttaa. Liian helpoilta. Eihän tässä onnistuminen voi niin yksinkertaista olla, että availlaan tilejä, häärätään niiden sisällä pontevasti ja kommentoidaan alan muita toimijoita.
Millainen persoona on koulutusohjelma? Miten erottua muista? Miten jakaa vastuuta ja sitouttaa? Mitä sanoo koulun virallinen viestintästrategia? Kenen vastuulla kaikki lopulta on? Saammeko käyttää edes koulun logoa? Opiskelijoiden vastuulle somemarkkinointia tuskin voi jättää.
Näitä mietin ja odotan jännityksellä koulun viestintävastaavan kommentteja.
Lähettänyt Janne Salminen klo 11.08
Tunnisteet: brändäys, koulutus, somemarkkinointi, sosiaalinen media
Ajatusvarasto
Minuus | Miinus on ilmestynyt - Minuus | Miinusta voi siis ostaa tällä hetkellä (ainakin) kaikista verkkokaupoista, Niteestä, Runoalueelta ja suoraan minulta, jatkossa myös muualta. Jo...
Powyłamywanymi - This here is Powyłamywanymi, a video installation related to my up-and-coming MA theses. It was exhibited in Photographic Gallery Hippolyte in 30.01-22...
JUHANNUS - Ehkä ylivoimaisesti tylsin juhannus ikinä. Eikä välttämättä edes huonolla tavalla. Kyllä sitä jossain vaiheessa mietti, että tätäkö tää nyt on ja oonko väh...
Cute Cats And Kittens Together - [image: cute cats and kittens together xTCk0i9W]
Pöytälaatikkoni